               EUROPOS KOMISIJA
            Briuselis, 2019 05 13
            COM(2019) 221 final
            2019/0107(COD)
            Pasiūlymas
            EUROPOS PARLAMENTO IR TARYBOS SPRENDIMAS
            kuriuo Vokietija įgaliojama iš dalies pakeisti savo dvišalį kelių transporto susitarimą su Šveicarija, kad būtų leidžiama vykdyti kabotažo operacijas teikiant tarptautinio keleivių vežimo keliais paslaugas tolimojo susisiekimo ir miesto autobusais šių dviejų šalių pasienio regionuose

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Dėl dalyko

                  Vokietijos ir Šveicarijos pasienio regionai yra glaudžiai integruoti. Daugelis vokiečių važinėja į darbą Šveicarijoje, o daugelis šveicarų – į darbą Vokietijoje, todėl vyksta aktyvus tarpvalstybinio keleivinio kelių transporto eismas. Teikiamos įvairios tarpvalstybinės vežimo paslaugos miesto ir tolimojo susisiekimo autobusais padeda sujungti abiejų šalių pasienio regionus.

                  Abipusį keleivių ir prekių vežimą kelių transportu iš Šveicarijos į ES (ir iš ES į Šveicariją) reglamentuoja ES ir Šveicarijos susitarimas dėl sausumos transporto
                     1
                   (toliau – ES susitarimas).

                  ES susitarimo 20 straipsnio 1 dalyje teigiama: „Pagal šį Susitarimą draudžiamas vežimas tarp dviejų punktų tos pačios Susitariančiosios Šalies teritorijoje vežėjams, kurie įsisteigę kitos Susitariančiosios Šalies teritorijoje.“ Tai reiškia, kad vežėjai, teikiantys keleivių vežimo paslaugas abipus sienos, gali vežti keleivius tik jei kertama susitariančiosios šalies, kurioje jie yra įsisteigę, siena arba tos susitariančiosios šalies, kurioje yra įsisteigę, teritorijoje. Šveicarijoje įsisteigę vežimo paslaugų miesto ir tolimojo susisiekimo autobusais teikėjai negali vežti keleivių tarp dviejų punktų Vokietijoje, o ES įsisteigę paslaugų teikėjai negali vežti keleivių tarp dviejų punktų Šveicarijoje.

                  ES susitarimo 20 straipsnio 2 dalimi leidžiama ir toliau naudotis esamomis teisėmis, nustatytomis dvišaliuose atskirų ES valstybių narių ir Šveicarijos susitarimuose, kurie galiojo ES susitarimo sudarymo metu, jei nediskriminuojami ES vežėjai ir neiškraipoma konkurencija. Tai reiškia, kad vykdyti kabotažo operacijas vežant keleivius miesto ir tolimojo susisiekimo autobusais santykių su Šveicarija kontekste yra įmanoma, jei 1999 m. birželio 21 d. galiojusiame kurios nors ES valstybės narės ir Šveicarijos susitarime tokia galimybė buvo numatyta. Tačiau teisių vykdyti kabotažo operacijas vežant keleivius tolimojo susisiekimo ir miesto autobusais nebuvo numatyta nė viename iš tuo metu galiojusių valstybių narių ir Šveicarijos dvišalių susitarimų.
                     2

                  2017 m. gegužės 11 d. raštu Vokietija pranešė Komisijai norinti paprašyti Sąjungos suteikti jai įgaliojimus pagal Sutarties dėl Europos Sąjungos veikimo (SESV) 2 straipsnio 1 dalį iš dalies pakeisti savo 1953 m. dvišalį kelių transporto susitarimą su Šveicarija
                     3
                  , kad galėtų leisti vykdyti kabotažo operacijas teikiant keleivių vežimo paslaugas tolimojo susisiekimo ir miesto autobusais šių dviejų šalių pasienio regionuose. ES susitarimu įsteigto ES ir Šveicarijos sausumos transporto komiteto 2018 m. birželio mėn. posėdyje Šveicarija pranešė Komisijai, kad ji taip pat suinteresuota tuo tikslu iš dalies pakeisti šį susitarimą.

                  Kabotažas keleivių vežimo tolimojo susisiekimo ir miesto autobusais sektoriuje gali padidinti transporto operacijų efektyvumą, nes sudaromos sąlygos padidinti transporto priemonės apkrovos koeficientą. Todėl ES iš esmės pritaria kabotažo rinkos atvėrimui, kaip tai padaryta Europos Sąjungoje pagal Reglamentą (EB) Nr. 1073/2009 dėl bendrųjų patekimo į tarptautinę keleivių vežimo tolimojo susisiekimo ir miesto autobusais rinką taisyklių
                     4
                   (toliau – Reglamentas (EB) Nr. 1073/2009). Suteikus leidimą vykdyti kabotažo operacijas teikiant tarptautinio keleivių vežimo paslaugas tolimojo susisiekimo ir miesto autobusais pasienio regionuose tarp Vokietijos ir Šveicarijos, tokias paslaugas teikiantys vežėjai taptų konkurencingesni, o jų veikla – efektyvesnė.

                  Dėl ES kompetencijos

                  SESV 3 straipsnio 2 dalyje teigiama: „Sąjunga taip pat naudojasi išimtine kompetencija tarptautiniams susitarimams sudaryti, kai jų sudarymas yra numatytas Sąjungos teisėkūros procedūra priimtame akte arba yra būtinas, kad Sąjunga galėtų naudotis savo vidaus kompetencija, arba jų sudarymas gali daryti poveikį bendroms taisyklėms ar pakeisti jų taikymo sritį.“

                  Pagal Reglamentą (EB) Nr. 1073/2009 kabotažo operacijas Sąjungoje tam tikromis sąlygomis gali vykdyti tik Bendrijos licenciją turintys vežėjai. Tarptautiniai įsipareigojimai, kuriais kitiems vežėjams, visų pirma trečiųjų šalių vežėjams, leidžiama vykdyti tokias operacijas, daro poveikį pirmiau minėtam reglamentui, kaip nurodyta SESV 3 straipsnio 2 dalyje
                     5
                  .

                  Be to, tokie tarptautiniai įsipareigojimai daro poveikį ir ES susitarimui, ypač jo 20 straipsniui. Pagal to straipsnio 1 dalį tokie įsipareigojimai neleidžiami, išskyrus to straipsnio 2 dalyje nustatytus atvejus.

                  Taigi tokie įsipareigojimai, kokius pageidauja prisiimti Vokietija, priklauso išimtinei Sąjungos kompetencijai. Tačiau pagal SESV 2 straipsnio 1 dalį Sąjunga valstybėms narėms gali suteikti įgaliojimus veikti srityse, kuriose ji turi išimtinę kompetenciją.

                  Šio pasiūlymo tikslas – įgalioti Vokietiją iš dalies pakeisti savo dvišalį kelių transporto susitarimą su Šveicarija, kad būtų leidžiama vykdyti kabotažo operacijas teikiant tarptautines keleivių vežimo keliais paslaugas tolimojo susisiekimo ir miesto autobusais atitinkamuose šių dviejų šalių pasienio regionuose.

                  Dėl procedūros

                  Trečiųjų šalių vežėjų, neturinčių pagal Reglamentą (EB) Nr. 1073/2009 išduotos Bendrijos licencijos, Sąjungoje vykdomos kabotažo operacijos daro poveikį vežimo paslaugų tolimojo susisiekimo ir miesto autobusais vidaus rinkos veikimui, kurio taisykles Sąjungos teisės aktų leidėjas nustatė Reglamentu (EB) Nr. 1073/2009. Todėl pagal SESV 2 straipsnio 1 dalį suteikdamas įgaliojimus Sąjungos teisės aktų leidėjas turi laikytis SESV 91 straipsnyje nurodytos teisėkūros procedūros.

               •Suderinamumas su toje pačioje politikos srityje galiojančiomis nuostatomis

                  Kol kas ES susitarimu vykdyti kabotažo operacijų teikiant keleivių vežimo keliais paslaugas tolimojo susisiekimo ir miesto autobusais neleidžiama. Tačiau ES susitarimo 20 straipsnio 2 dalyje numatyta galimybė toliau naudotis esamomis kabotažo teisėmis, jeigu nediskriminuojami ES vežėjai ir neiškraipoma konkurencija. Vokietijos ir Šveicarijos susitarimas, pagal kurį būtų leidžiama vykdyti kabotažo operacijas teikiant tarptautinio keleivių vežimo paslaugas tolimojo susisiekimo ir miesto autobusais, nepakeistų ES susitarime numatytų Šveicarijos teisių. Be to, esamo dvišalio susitarimo dalinis pakeitimas, kuris būtų susijęs tik su kabotažu atitinkamuose pasienio regionuose ir kuriam, kiek tai susiję su nediskriminavimu ir neiškreipta konkurencija, būtų taikomos ES susitarimo 20 straipsnio 2 dalyje nustatytoms sąlygoms identiškos sąlygos, atitinka politiką, kuria grindžiama toje nuostatoje nustatyta išimtis.

                  Europos Sąjungoje vykdyti kabotažo operacijas teikiant keleivių vežimo keliais paslaugas tolimojo susisiekimo ir miesto autobusais leidžiama pagal Reglamento (EB) Nr. 1073/2009 nuostatas. To reglamento 15 straipsniu kabotažo operacijos Europos Sąjungoje leidžiamos teikiant: 1) vienkartines paslaugas, 2) specialias reguliarias paslaugas, jei jos įtrauktos į organizatoriaus ir vežėjo sudarytą sutartį, ir 3) reguliarias paslaugas, kurios siūlomos teikiant reguliarią tarptautinę paslaugą, išskyrus transporto paslaugas, kuriomis patenkinami miesto centro ar aglomeracijos poreikiai arba susisiekimo tarp miesto centro ir aplinkinių rajonų poreikiai. Vokietijos prašymu iš dalies pakeitus dvišalį kelių transporto susitarimą būtų padarytas poveikis to reglamento veikimui, tačiau poveikis būtų gana nedidelis, jei leidimas būtų suteiktas pirmiau apibūdintomis sąlygomis.

               •Suderinamumas su kitomis Sąjungos politikos sritimis

                  Dvišalio Vokietijos ir Šveicarijos kelių transporto susitarimo dalinis pakeitimas, kuriuo siekiama leisti vykdyti kabotažo operacijas teikiant tarptautinio keleivių vežimo paslaugas tolimojo susisiekimo ir miesto autobusais atitinkamuose šių dviejų šalių pasienio regionuose, nebūtų nesuderinamas su jokia kita Sąjungos politika.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Šio pasiūlymo teisinis pagrindas yra SESV 2 straipsnio 1 dalis ir 91 straipsnis.

               •Subsidiarumo principas (neišimtinės kompetencijos atveju)

                  Pasiūlymas priklauso išimtinei Sąjungos kompetencijai.

               •Proporcingumo principas

                  Vienintelis šio pasiūlymo tikslas – įgalioti Vokietiją pagal SESV 2 straipsnio 1 dalį iš dalies pakeisti savo dvišalį kelių transporto susitarimą su Šveicarija, kad būtų leidžiama vykdyti kabotažo operacijas teikiant tarptautines keleivių vežimo paslaugas tolimojo susisiekimo ir miesto autobusais šių dviejų šalių pasienio regionuose. Todėl siūlomu Europos Parlamento ir Tarybos sprendimu neviršijama to, kas būtina nurodytam tikslui pasiekti.

               •Priemonės pasirinkimas

                  Trečiųjų šalių vežėjų, neturinčių pagal Reglamentą (EB) Nr. 1073/2009 išduotos Bendrijos licencijos, Sąjungoje vykdomos kabotažo operacijos daro poveikį vežimo paslaugų tolimojo susisiekimo ir miesto autobusais vidaus rinkos veikimui, kurio taisykles Sąjungos teisės aktų leidėjas nustatė Reglamentu (EB) Nr. 1073/2009. Todėl pagal SESV 2 straipsnio 1 dalį suteikdamas įgaliojimus Sąjungos teisės aktų leidėjas turi laikytis SESV 91 straipsnyje nurodytos teisėkūros procedūros. Siūlomas teisės aktas, kuris pagal savo pobūdį yra individualus įgaliojimas, turi būti priimtas atsižvelgiant į atitinkamą Vokietijos prašymą. Todėl jis turėtų būti priimtas kaip Vokietijai skirtas sprendimas. Taigi siūlomas Europos Parlamento ir Tarybos sprendimas yra tinkama priemonė įgalioti Vokietiją pagal SESV 2 straipsnio 1 dalį imtis šios srities veiksmų.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Konsultacijos su suinteresuotosiomis šalimis

                  Šis pasiūlymas yra pagrįstas Vokietijos pateiktu prašymu ir skirtas tik šiai valstybei narei. Panašų prašymą pateikė Italija – jai taikoma lygiagreti procedūra.

               4.POVEIKIS BIUDŽETUI

                  Šis pasiūlymas neturi poveikio Sąjungos biudžetui.

               2019/0107 (COD)

               Pasiūlymas

               EUROPOS PARLAMENTO IR TARYBOS SPRENDIMAS

               kuriuo Vokietija įgaliojama iš dalies pakeisti savo dvišalį kelių transporto susitarimą su Šveicarija, kad būtų leidžiama vykdyti kabotažo operacijas teikiant tarptautinio keleivių vežimo keliais paslaugas tolimojo susisiekimo ir miesto autobusais šių dviejų šalių pasienio regionuose

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo, ypač į jos 2 straipsnio 1 dalį ir 91 straipsnį,

               atsižvelgdami į Europos Komisijos pasiūlymą,

               teisėkūros procedūra priimamo akto projektą perdavus nacionaliniams parlamentams,

               atsižvelgdami į Europos ekonomikos ir socialinių reikalų komiteto nuomonę
                  6
               ,

               atsižvelgdami į Regionų komiteto nuomonę
                  7
               ,

               laikydamiesi įprastos teisėkūros procedūros,

               kadangi:

               (1)remiantis Susitarimo tarp Europos bendrijos ir Šveicarijos Konfederacijos dėl krovinių ir keleivių vežimo geležinkeliais ir keliais
                  8
                (toliau – ES susitarimas) 20 straipsnio 1 dalimi, keleivių vežimas tolimojo susisiekimo ir miesto autobusais tarp dviejų punktų tos pačios susitariančiosios šalies teritorijoje vežėjams, kurie įsisteigę kitos susitariančiosios šalies teritorijoje (kabotažas), nėra leidžiamas;

               (2)ES susitarimo 20 straipsnio 2 dalyje numatyta, kad esamomis kabotažo teisėmis, nustatytomis Sąjungos valstybių narių ir Šveicarijos sudarytuose dvišaliuose susitarimuose, galiojusiuose tuo metu, kai buvo sudarytas ES susitarimas, t. y. 1999 m. birželio 21 d., gali būti naudojamasi ir toliau, jei nediskriminuojami Sąjungoje įsisteigę vežėjai ir neiškraipoma konkurencija. Pagal 1953 m. dvišalį Vokietijos ir Šveicarijos kelių transporto susitarimą
                  9
                vykdyti kabotažo operacijų teikiant keleivių vežimo paslaugas tolimojo susisiekimo ir miesto autobusais tarp šių dviejų šalių neleidžiama. Todėl teisė vykdyti tokias operacijas, įgyta pasinaudojus galimybe iš dalies pakeisti tokį susitarimą, nėra viena iš ES susitarimo 20 straipsnio 2 dalyje nurodytų teisių;

               (3)tarptautiniai įsipareigojimai, kuriais Šveicarijos vežėjams leidžiama vykdyti kabotažo operacijas Sąjungoje, gali daryti poveikį ES susitarimo 20 straipsniui, nes pagal tą nuostatą tokios operacijos yra draudžiamos;

               (4)be to, pagal Reglamentą (EB) Nr. 1073/2009
                  10
                kabotažo operacijas Sąjungoje tam tikromis sąlygomis gali vykdyti tik Bendrijos licenciją turintys vežėjai. Tarptautiniai įsipareigojimai, kuriais tokias operacijas leidžiama vykdyti minėtos licencijos neturintiems trečiųjų šalių vežėjams, gali daryti poveikį tam reglamentui;

               (5)todėl tokie įsipareigojimai priklauso išimtinei Sąjungos išorės kompetencijai. Valstybės narės gali derėtis dėl tokių įsipareigojimų arba prisiimti juos tik tuo atveju, jei pagal SESV 2 straipsnio 1 dalį Sąjunga joms suteikia tokius įgaliojimus;

               (6)trečiųjų šalių vežėjų, neturinčių pagal Reglamentą (EB) Nr. 1073/2009 išduotos Bendrijos licencijos, Sąjungoje vykdomos kabotažo operacijos daro poveikį vežimo paslaugų tolimojo susisiekimo ir miesto autobusais vidaus rinkos veikimui, kurio taisykles Sąjungos teisės aktų leidėjas nustatė Reglamentu (EB) Nr. 1073/2009. Todėl pagal SESV 2 straipsnio 1 dalį suteikdamas įgaliojimus Sąjungos teisės aktų leidėjas turi laikytis SESV 91 straipsnyje nurodytos teisėkūros procedūros;

               (7)2017 m. gegužės 11 d. raštu Vokietija paprašė, kad Sąjunga suteiktų jai įgaliojimus iš dalies pakeisti savo kelių transporto susitarimą su Šveicarija, kad būtų leidžiama vykdyti kabotažo operacijas teikiant keleivių vežimo paslaugas tolimojo susisiekimo ir miesto autobusais atitinkamuose šių dviejų šalių pasienio regionuose;

               (8)kabotažo operacijos leidžia padidinti transporto priemonių apkrovos koeficientą, todėl didėja paslaugų ekonominis efektyvumas. Todėl tikslinga leisti vykdyti tokias operacijas teikiant tarptautinio keleivių vežimo paslaugas tolimojo susisiekimo ir miesto autobusais atitinkamuose Šveicarijos ir Vokietijos pasienio regionuose. Tai galėtų dar labiau sustiprinti glaudžią šių pasienio regionų integraciją;

               (9)siekiant užtikrinti, kad atitinkamomis kabotažo operacijomis nebūtų pernelyg keičiamas keleivių vežimo paslaugų tolimojo susisiekimo ir miesto autobusais vidaus rinkos veikimas, kurio taisyklės nustatytos Reglamente (EB) Nr. 1073/2009, leidimas vykdyti tokias operacijas turėtų būti suteiktas su sąlyga, kad nebus diskriminuojami Sąjungoje įsisteigę vežėjai ir nebus iškraipoma konkurencija;

               (10)dėl tos pačios priežasties kabotažo operacijas turėtų būti leidžiama vykdyti tik Vokietijos pasienio regionuose, teikiant vežimo paslaugas tolimojo susisiekimo ir miesto autobusais tarp Vokietijos ir Šveicarijos. Šiuo tikslu būtina šiame sprendime apibrėžti Vokietijos pasienio regionus, tinkamai atsižvelgiant į Reglamento (EB) Nr. 1073/2009 veikimą ir kartu sudarant sąlygas padidinti atitinkamų operacijų efektyvumą,

               PRIĖMĖ ŠĮ SPRENDIMĄ:

               1 straipsnis

               Vokietijai suteikiami įgaliojimai iš dalies pakeisti savo dvišalį kelių transporto susitarimą su Šveicarija, kad būtų leidžiama vykdyti kabotažo operacijas atitinkamuose Vokietijos ir Šveicarijos pasienio regionuose, teikiant vežimo paslaugas tolimojo susisiekimo ir miesto autobusais tarp šių dviejų šalių, jei nediskriminuojami Sąjungoje įsisteigę vežėjai ir neiškraipoma konkurencija.

               Vokietijos pasienio regionais šio straipsnio pirmoje pastraipoje laikomi Badeno-Viurtembergo žemės Freiburgo ir Tiubingeno administraciniai rajonai ir Bavarijos žemės Švabijos administracinis rajonas.

               2 straipsnis

               Vokietija informuoja Komisiją apie savo dvišalio kelių transporto susitarimo su Šveicarija dalinį pakeitimą pagal šio sprendimo 1 straipsnį ir pateikia minėto susitarimo tekstą. Komisija apie tai informuoja Tarybą ir Europos Parlamentą.

               3 straipsnis

               Šis sprendimas skirtas Vokietijos Federacinei Respublikai.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)

                        Susitarimas tarp Europos bendrijos ir Šveicarijos Konfederacijos dėl krovinių ir keleivių vežimo geležinkeliais ir keliais, OL L 114, 2002 4 30, p. 91.

                     (2)

                        ES susitarimo 20 straipsnio 2 dalies paskutiniame sakinyje nurodyta, kad atitinkamos teisės išvardytos to susitarimo 8 priede, tačiau šiuo metu į 8 priedą įtrauktos tik teisės teikti trišalio keleivių vežimo paslaugas (pagal ES susitarimo 19 straipsnio 2 dalį), o ne kabotažo teisės.
                     2007 m. Prancūzija iš dalies pakeitė savo 1951 m. dvišalį kelių transporto susitarimą su Šveicarija – jame numatyta galimybė šių dviejų šalių pasienio regionuose vykdyti kabotažo operacijas teikiant reguliarias tarpvalstybines paslaugas tarp šių dviejų šalių. Kol kas Prancūzija yra vienintelė šalis, sudariusi su Šveicarija susitarimą dėl leidimo vykdyti kabotažo operacijas teikiant keleivių vežimo keliais paslaugas tolimojo susisiekimo ir miesto autobusais.

                     (3)

                        Susitarimo tekstą internete galima rasti Susistemintame federalinių teisės aktų rinkinyje numeriu 0.741.619.136 (
                  https://www.admin.ch/gov/de/start/bundesrecht/systematische-sammlung.html
                  ).

                     (4)

                        2009 m. spalio 21 d. Europos Parlamento ir Tarybos reglamentas (EB) Nr. 1073/2009 dėl bendrųjų patekimo į tarptautinę keleivių vežimo tolimojo susisiekimo ir miesto autobusais rinką taisyklių ir iš dalies keičiantis Reglamentą (EB) Nr. 561/2006 (OL L 300, 2009 11 14, p. 88).

                     (5)

                        Dėl panašaus atvejo žr. 2017 m. gegužės 16 d. Europos Sąjungos Teisingumo Teismo nuomonės 2/15 (EU:C:2017:376) 189 ir 190 punktus.

                     (6)

                        OL C , , p. .

                     (7)

                        OL C , , p. .

                     (8)

                        OL L 114, 2002 4 30, p. 91.

                     (9)

                        Tekstą galima rasti Susistemintame Šveicarijos federalinių teisės aktų rinkinyje numeriu 0.741.619.136.

                     (10)

                        OL L 300, 2009 11 14, p. 88.


               EUROPOS KOMISIJA
            Briuselis, 2019 05 13
            COM(2019) 223 final
            2019/0108(COD)
            Pasiūlymas
            EUROPOS PARLAMENTO IR TARYBOS SPRENDIMAS
            kuriuo Italija įgaliojama derėtis su Šveicarija dėl susitarimo dėl leidimo vykdyti kabotažo operacijas teikiant tarptautinio keleivių vežimo keliais paslaugas tolimojo susisiekimo ir miesto autobusais šių dviejų šalių pasienio regionuose ir šį susitarimą sudaryti

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Dėl dalyko

                  Italijos ir Šveicarijos pasienio regionai yra glaudžiai integruoti. Daugelis italų važinėja į darbą Šveicarijoje, o daugelis šveicarų – į darbą Italijoje, todėl vyksta aktyvus tarpvalstybinio keleivinio kelių transporto eismas. Teikiamos įvairios tarpvalstybinės vežimo paslaugos miesto ir tolimojo susisiekimo autobusais padeda sujungti abiejų šalių pasienio regionus.

                  Abipusį keleivių ir krovinių vežimą kelių transportu iš Šveicarijos į ES (ir iš ES į Šveicariją) reglamentuoja ES ir Šveicarijos susitarimas dėl sausumos transporto
                     1
                   (toliau – ES susitarimas).

                  ES susitarimo 20 straipsnio 1 dalyje teigiama: „Pagal šį Susitarimą draudžiamas vežimas tarp dviejų punktų tos pačios Susitariančiosios Šalies teritorijoje vežėjams, kurie įsisteigę kitos Susitariančiosios Šalies teritorijoje.“ Tai reiškia, kad vežėjai, teikiantys keleivių vežimo paslaugas abipus sienos, gali vežti keleivius tik jei kertama susitariančiosios šalies, kurioje jie yra įsisteigę, siena arba tos susitariančiosios šalies, kurioje yra įsisteigę, teritorijoje. Šveicarijoje įsisteigę vežimo paslaugų miesto ir tolimojo susisiekimo autobusais teikėjai negali vežti keleivių tarp dviejų punktų Italijoje, o ES įsisteigę paslaugų teikėjai negali vežti keleivių tarp dviejų punktų Šveicarijoje.

                  ES susitarimo 20 straipsnio 2 dalimi leidžiama ir toliau naudotis esamomis teisėmis, nustatytomis dvišaliuose atskirų ES valstybių narių ir Šveicarijos susitarimuose, kurie galiojo ES susitarimo sudarymo metu, jei nediskriminuojami ES vežėjai ir neiškraipoma konkurencija. Tai reiškia, kad vykdyti kabotažo operacijas vežant keleivius tolimojo susisiekimo ir miesto autobusais santykių su Šveicarija kontekste yra įmanoma, jei 1999 m. birželio 21 d. galiojusiame kurios nors ES valstybės narės ir Šveicarijos susitarime tokia galimybė buvo numatyta. Tačiau teisių vykdyti kabotažo operacijas vežant keleivius tolimojo susisiekimo ir miesto autobusais nebuvo numatyta nė viename iš tuo metu galiojusių valstybių narių ir Šveicarijos dvišalių susitarimų
                     2
                  .

                  2018 m. vasario 7 d. raštu Italija pranešė Komisijai, kad norėtų derėtis dėl susitarimo su Šveicarija dėl leidimo vykdyti kabotažo operacijas teikiant tarptautinio keleivių vežimo paslaugas tolimojo susisiekimo ir miesto autobusais šių dviejų šalių pasienio regionuose ir šį susitarimą sudaryti. ES susitarimu įsteigto ES ir Šveicarijos sausumos transporto komiteto 2018 m. birželio mėn. posėdyje Šveicarija pranešė Komisijai, kad ji taip pat suinteresuota sudaryti tokį susitarimą.

                  Kabotažas keleivių vežimo tolimojo susisiekimo ir miesto autobusais sektoriuje gali padidinti transporto operacijų efektyvumą, nes sudaromos sąlygos padidinti transporto priemonės apkrovos koeficientą. Todėl ES iš esmės pritaria kabotažo rinkos atvėrimui, kaip tai padaryta Europos Sąjungoje pagal Reglamentą (EB) Nr. 1073/2009 dėl bendrųjų patekimo į tarptautinę keleivių vežimo tolimojo susisiekimo ir miesto autobusais rinką taisyklių
                     3
                   (toliau – Reglamentas (EB) Nr. 1073/2009). Suteikus leidimą vykdyti kabotažo operacijas teikiant tarptautinio keleivių vežimo paslaugas tolimojo susisiekimo ir miesto autobusais pasienio regionuose tarp Italijos ir Šveicarijos, tokias paslaugas teikiantys vežėjai taptų konkurencingesni, o jų veikla – efektyvesnė.

                  Dėl ES kompetencijos

                  Sutarties dėl Europos Sąjungos veikimo 3 straipsnio 2 dalyje teigiama: „Sąjunga taip pat naudojasi išimtine kompetencija tarptautiniams susitarimams sudaryti, kai jų sudarymas yra numatytas Sąjungos teisėkūros procedūra priimtame akte arba yra būtinas, kad Sąjunga galėtų naudotis savo vidaus kompetencija, arba jų sudarymas gali daryti poveikį bendroms taisyklėms ar pakeisti jų taikymo sritį.“

                  Pagal Reglamentą (EB) Nr. 1073/2009 kabotažo operacijas Sąjungoje tam tikromis sąlygomis gali vykdyti tik Bendrijos licenciją turintys vežėjai. Tarptautiniai įsipareigojimai, kuriais kitiems vežėjams, visų pirma trečiųjų šalių vežėjams, leidžiama vykdyti tokias operacijas, daro poveikį pirmiau minėtam reglamentui, kaip nurodyta SESV 3 straipsnio 2 dalyje
                     4
                  .

                  Be to, tokie tarptautiniai įsipareigojimai daro poveikį ir ES susitarimui, ypač jo 20 straipsniui. Pagal to straipsnio 1 dalį tokie įsipareigojimai neleidžiami, išskyrus to straipsnio 2 dalyje nustatytus atvejus.

                  Todėl tokie įsipareigojimai, kokius pageidauja prisiimti Italija, priklauso išimtinei Sąjungos kompetencijai. Tačiau pagal SESV 2 straipsnio 1 dalį Sąjunga valstybėms narėms gali suteikti įgaliojimus veikti srityse, kuriose ji turi išimtinę kompetenciją.

                  Šio pasiūlymo tikslas – įgalioti Italiją derėtis dėl susitarimo su Šveicarija, pagal kurį būtų leidžiama vykdyti kabotažo operacijas teikiant tarpvalstybines keleivių vežimo keliais paslaugas miesto ir tolimojo susisiekimo autobusais atitinkamuose šių dviejų šalių pasienio regionuose ir šį susitarimą sudaryti.

                  Dėl procedūros

                  Trečiųjų šalių vežėjų, neturinčių pagal Reglamentą (EB) Nr. 1073/2009 išduotos Bendrijos licencijos, Sąjungoje vykdomos kabotažo operacijos daro poveikį vežimo paslaugų tolimojo susisiekimo ir miesto autobusais vidaus rinkos veikimui, kurio taisykles Sąjungos teisės aktų leidėjas nustatė Reglamentu (EB) Nr. 1073/2009. Todėl pagal SESV 2 straipsnio 1 dalį suteikdamas įgaliojimus Sąjungos teisės aktų leidėjas turi laikytis SESV 91 straipsnyje nurodytos teisėkūros procedūros.

               •Suderinamumas su toje pačioje politikos srityje galiojančiomis nuostatomis

                  Kol kas ES susitarimu vykdyti kabotažo operacijų teikiant keleivių vežimo keliais paslaugas tolimojo susisiekimo ir miesto autobusais neleidžiama. Tačiau ES susitarimo 20 straipsnio 2 dalyje numatyta galimybė toliau naudotis esamomis kabotažo teisėmis, jeigu nediskriminuojami ES vežėjai ir neiškraipoma konkurencija. Italijos ir Šveicarijos susitarimas, pagal kurį būtų leidžiama vykdyti kabotažo operacijas teikiant tarptautinio keleivių vežimo paslaugas tolimojo susisiekimo ir miesto autobusais, nepakeistų ES susitarime numatytų Šveicarijos teisių. Be to, dvišalio susitarimo, kuris būtų susijęs tik su kabotažu atitinkamuose pasienio regionuose ir kuriam, kiek tai susiję su nediskriminavimu ir neiškreipta konkurencija, būtų taikomos ES susitarimo 20 straipsnio 2 dalyje nustatytoms sąlygoms identiškos sąlygos, sudarymas atitinka politiką, kuria grindžiama toje nuostatoje nustatyta išimtis.

                  Europos Sąjungoje vykdyti kabotažo operacijas teikiant keleivių vežimo keliais paslaugas tolimojo susisiekimo ir miesto autobusais leidžiama pagal Reglamento (EB) Nr. 1073/2009 nuostatas. To reglamento 15 straipsniu kabotažo operacijos Europos Sąjungoje leidžiamos teikiant: 1) vienkartines paslaugas, 2) specialias reguliarias paslaugas, jei jos įtrauktos į organizatoriaus ir vežėjo sudarytą sutartį, ir 3) reguliarias paslaugas, kurios siūlomos teikiant reguliarią tarptautinę paslaugą, išskyrus transporto paslaugas, kuriomis patenkinami miesto centro ar aglomeracijos poreikiai arba susisiekimo tarp miesto centro ir aplinkinių rajonų poreikiai. Italijos prašymu sudarius dvišalį kelių transporto susitarimą būtų padarytas poveikis to reglamento veikimui, tačiau poveikis būtų gana nedidelis, jei leidimas būtų suteiktas pirmiau apibūdintomis sąlygomis.

               •Suderinamumas su kitomis Sąjungos politikos sritimis

                  Italijos ir Šveicarijos susitarimas, pagal kurį leidžiamos kabotažo operacijos teikiant tarptautinio keleivių vežimo paslaugas tolimojo susisiekimo ir miesto autobusais atitinkamuose šių dviejų šalių pasienio regionuose, nebūtų nesuderinamas su jokia kita Sąjungos politika.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Šio pasiūlymo teisinis pagrindas yra SESV 2 straipsnio 1 dalis ir 91 straipsnis.

               •Subsidiarumo principas (neišimtinės kompetencijos atveju)

                  Pasiūlymas priklauso išimtinei Sąjungos kompetencijai.

               •Proporcingumo principas

                  Pasiūlymo tikslas – pagal SESV 2 straipsnio 1 dalį leisti derėtis dėl dvišalio Italijos ir Šveicarijos susitarimo dėl leidimo vykdyti kabotažo operacijas teikiant tarptautinio keleivių vežimo paslaugas tolimojo susisiekimo ir miesto autobusais šių dviejų šalių pasienio regionuose ir šį susitarimą sudaryti. Todėl siūlomu Europos Parlamento ir Tarybos sprendimu neviršijama to, kas būtina nurodytam tikslui pasiekti.

               •Priemonės pasirinkimas

                  Trečiųjų šalių vežėjų, neturinčių pagal Reglamentą (EB) Nr. 1073/2009 išduotos Bendrijos licencijos, Sąjungoje vykdomos kabotažo operacijos daro poveikį vežimo paslaugų tolimojo susisiekimo ir miesto autobusais vidaus rinkos veikimui, kurio taisykles Sąjungos teisės aktų leidėjas nustatė Reglamentu (EB) Nr. 1073/2009. Todėl pagal SESV 2 straipsnio 1 dalį suteikdamas įgaliojimus Sąjungos teisės aktų leidėjas turi laikytis SESV 91 straipsnyje nurodytos teisėkūros procedūros. Siūlomas teisės aktas, kuris pagal savo pobūdį yra individualus įgaliojimas, turi būti priimtas atsižvelgiant į atitinkamą Italijos prašymą. Todėl jis turėtų būti priimtas kaip Italijai skirtas sprendimas. Taigi siūlomas Europos Parlamento ir Tarybos sprendimas yra tinkama priemonė įgalioti Italiją pagal SESV 2 straipsnio 1 dalį imtis šios srities veiksmų.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Konsultacijos su suinteresuotosiomis šalimis

                  Šis pasiūlymas yra pagrįstas Italijos pateiktu prašymu ir skirtas tik šiai valstybei narei. Panašų prašymą pateikė Vokietija – jai taikoma lygiagreti procedūra.

               4.POVEIKIS BIUDŽETUI

                  Šis pasiūlymas neturi poveikio Sąjungos biudžetui.

               2019/0108 (COD)

               Pasiūlymas

               EUROPOS PARLAMENTO IR TARYBOS SPRENDIMAS

               kuriuo Italija įgaliojama derėtis su Šveicarija dėl susitarimo dėl leidimo vykdyti kabotažo operacijas teikiant tarptautinio keleivių vežimo keliais paslaugas tolimojo susisiekimo ir miesto autobusais šių dviejų šalių pasienio regionuose ir šį susitarimą sudaryti

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo, ypač į jos 2 straipsnio 1 dalį ir 91 straipsnį,

               atsižvelgdami į Europos Komisijos pasiūlymą,

               teisėkūros procedūra priimamo akto projektą perdavus nacionaliniams parlamentams,

               atsižvelgdami į Europos ekonomikos ir socialinių reikalų komiteto nuomonę
                  5
               ,

               atsižvelgdami į Regionų komiteto nuomonę
                  6
               ,

               laikydamiesi įprastos teisėkūros procedūros,

               kadangi:

               (1)remiantis Susitarimo tarp Europos bendrijos ir Šveicarijos Konfederacijos dėl krovinių ir keleivių vežimo geležinkeliais ir keliais
                  7
                (toliau – ES susitarimas) 20 straipsnio 1 dalimi, keleivių vežimas tolimojo susisiekimo ir miesto autobusais tarp dviejų punktų tos pačios susitariančiosios šalies teritorijoje vežėjams, kurie įsisteigę kitos susitariančiosios šalies teritorijoje (kabotažas), nėra leidžiamas;

               (2)ES susitarimo 20 straipsnio 2 dalyje numatyta, kad esamomis kabotažo teisėmis, nustatytomis Sąjungos valstybių narių ir Šveicarijos sudarytuose dvišaliuose susitarimuose, galiojusiuose tuo metu, kai buvo sudarytas ES susitarimas, t. y. 1999 m. birželio 21 d., gali būti naudojamasi ir toliau, jei nediskriminuojami Sąjungoje įsisteigę vežėjai ir neiškraipoma konkurencija. Italija nėra sudariusi su Šveicarija dvišalio susitarimo dėl leidimo vykdyti kabotažo operacijas teikiant keleivių vežimo paslaugas tolimojo susisiekimo ir miesto autobusais tarp šių dviejų šalių. Todėl teisė vykdyti tokias operacijas, įgyta pasinaudojus galimybe sudaryti tokį susitarimą, nėra viena iš ES susitarimo 20 straipsnio 2 dalyje nurodytų teisių;

               (3)tarptautiniai įsipareigojimai, kuriais Šveicarijos vežėjams leidžiama vykdyti kabotažo operacijas Sąjungoje, gali daryti poveikį ES susitarimo 20 straipsniui, nes pagal tą nuostatą tokios operacijos yra draudžiamos;

               (4)be to, pagal Reglamentą (EB) Nr. 1073/2009
                  8
                kabotažo operacijas Sąjungoje tam tikromis sąlygomis gali vykdyti tik Bendrijos licenciją turintys vežėjai. Tarptautiniai įsipareigojimai, kuriais tokias operacijas leidžiama vykdyti minėtos licencijos neturintiems trečiųjų šalių vežėjams, gali daryti poveikį tam reglamentui;

               (5)todėl tokie įsipareigojimai priklauso išimtinei Sąjungos išorės kompetencijai. Valstybės narės gali derėtis dėl tokių įsipareigojimų arba prisiimti juos tik tuo atveju, jei pagal SESV 2 straipsnio 1 dalį Sąjunga joms suteikia tokius įgaliojimus;

               (6)trečiųjų šalių vežėjų, neturinčių pagal Reglamentą (EB) Nr. 1073/2009 išduotos Bendrijos licencijos, Sąjungoje vykdomos kabotažo operacijos daro poveikį vežimo paslaugų tolimojo susisiekimo ir miesto autobusais vidaus rinkos veikimui, kurio taisykles Sąjungos teisės aktų leidėjas nustatė Reglamentu (EB) Nr. 1073/2009. Todėl pagal SESV 2 straipsnio 1 dalį suteikdamas įgaliojimus Sąjungos teisės aktų leidėjas turi laikytis SESV 91 straipsnyje nurodytos teisėkūros procedūros;

               (7)2018 m. vasario 7 d. raštu Italija paprašė, kad Sąjunga suteiktų jai įgaliojimus sudaryti susitarimą su Šveicarija dėl leidimo vykdyti kabotažo operacijas teikiant tarptautinio keleivių vežimo paslaugas tolimojo susisiekimo ir miesto autobusais šių dviejų šalių pasienio regionuose;

               (8)kabotažo operacijos leidžia padidinti transporto priemonių apkrovos koeficientą, todėl didėja paslaugų ekonominis efektyvumas. Todėl tikslinga leisti vykdyti tokias operacijas teikiant tarptautinio keleivių vežimo paslaugas tolimojo susisiekimo ir miesto autobusais atitinkamuose Šveicarijos ir Italijos pasienio regionuose. Tai galėtų dar labiau sustiprinti glaudžią šių pasienio regionų integraciją;

               (9)siekiant užtikrinti, kad atitinkamomis kabotažo operacijomis nebūtų pernelyg keičiamas keleivių vežimo paslaugų tolimojo susisiekimo ir miesto autobusais vidaus rinkos veikimas, kurio taisyklės nustatytos Reglamente (EB) Nr. 1073/2009, leidimas vykdyti tokias operacijas turėtų būti suteiktas su sąlyga, kad nebus diskriminuojami Sąjungoje įsisteigę vežėjai ir nebus iškraipoma konkurencija;

               (10)dėl tos pačios priežasties kabotažo operacijas turėtų būti leidžiama vykdyti tik Italijos pasienio regionuose, teikiant vežimo paslaugas tolimojo susisiekimo ir miesto autobusais tarp Italijos ir Šveicarijos. Šiuo tikslu būtina šiame sprendime apibrėžti Italijos pasienio regionus, tinkamai atsižvelgiant į Reglamento (EB) Nr. 1073/2009 veikimą ir kartu sudarant sąlygas padidinti atitinkamų operacijų efektyvumą,

               PRIĖMĖ ŠĮ SPRENDIMĄ:

               1 straipsnis

               Italijai suteikiami įgaliojimai derėtis su Šveicarija dėl susitarimo dėl leidimo vykdyti kabotažo operacijas atitinkamuose Italijos ir Šveicarijos pasienio regionuose, teikiant vežimo paslaugas tolimojo susisiekimo ir miesto autobusais tarp šių dviejų šalių, ir šį susitarimą sudaryti, jei nediskriminuojami Sąjungoje įsisteigę vežėjai ir neiškraipoma konkurencija.

               Italijos pasienio regionais šio straipsnio pirmoje pastraipoje laikomi Pjemonto ir Lombardijos regionai ir Aostos slėnio ir Trentino-Alto Adidžės autonominiai regionai.

               2 straipsnis

               Italija informuoja Komisiją apie susitarimo sudarymą pagal šio sprendimo 1 straipsnį ir pateikia minėto susitarimo tekstą. Komisija apie tai informuoja Tarybą ir Europos Parlamentą.

               3 straipsnis

               Šis sprendimas skirtas Italijos Respublikai.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)

                        Susitarimas tarp Europos bendrijos ir Šveicarijos Konfederacijos dėl krovinių ir keleivių vežimo geležinkeliais ir keliais, OL L 114, 2002 4 30, p. 91.

                     (2)

                        ES susitarimo 20 straipsnio 2 dalies paskutiniame sakinyje nurodyta, kad atitinkamos teisės išvardytos to susitarimo 8 priede, tačiau šiuo metu į 8 priedą įtrauktos tik teisės teikti trišalio keleivių vežimo paslaugas (pagal ES susitarimo 19 straipsnio 2 dalį), o ne kabotažo teisės.
                     2007 m. Prancūzija iš dalies pakeitė savo 1951 m. dvišalį kelių transporto susitarimą su Šveicarija – jame numatyta galimybė šių dviejų šalių pasienio regionuose vykdyti kabotažo operacijas teikiant reguliarias tarpvalstybines paslaugas tarp šių dviejų šalių. Kol kas Prancūzija yra vienintelė šalis, sudariusi su Šveicarija susitarimą dėl leidimo vykdyti kabotažo operacijas teikiant keleivių vežimo keliais paslaugas tolimojo susisiekimo ir miesto autobusais.

                     (3)

                        2009 m. spalio 21 d. Europos Parlamento ir Tarybos reglamentas (EB) Nr. 1073/2009 dėl bendrųjų patekimo į tarptautinę keleivių vežimo tolimojo susisiekimo ir miesto autobusais rinką taisyklių ir iš dalies keičiantis Reglamentą (EB) Nr. 561/2006 (OL L 300, 2009 11 14, p. 88).

                     (4)

                        Dėl panašaus atvejo žr. 2017 m. gegužės 16 d. Europos Sąjungos Teisingumo Teismo nuomonės 2/15 (EU:C:2017:376) 189 ir 190 punktus.

                     (5)

                        OL C , , p. .

                     (6)

                        OL C , , p. .

                     (7)

                        OL L 114, 2002 4 30, p. 91.

                     (8)

                        OL L 300, 2009 11 14, p. 88.


               EUROPOS KOMISIJA
            Briuselis, 2019 07 09
            COM(2019) 298 final
            2019/0143(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi taikant rašytinę procedūrą, kurią turi pradėti Tarptautinio vežimo geležinkeliais tarpvyriausybinės organizacijos (OTIF) Techninių ekspertų komitetas, siekdamas priimti NGRR ir VTN TAF pakeitimus

               AIŠKINAMASIS MEMORANDUMAS

               1.Pasiūlymo dalykas

               2019 m. birželio 12–13 d. Berne įvyks 12-asis Tarptautinio vežimo geležinkeliais tarpvyriausybinės organizacijos (OTIF) Techninių ekspertų komiteto posėdis. Į posėdžio darbotvarkę įtraukta:

               –pasiūlymas dėl sprendimo iš dalies pakeisti OTIF registro sistemą (nacionalinius geležinkelių riedmenų registrus (NGRR)) ir

               –pasiūlymas dėl sprendimo iš dalies pakeisti OTIF vienodų techninių normų I priedą (Telematikos priemonės krovinių vežimo paslaugoms, VTN TAF).

               (a)Dabartinės pagal OTIF taisykles taikomos NGRR specifikacijos yra lygiavertės specifikacijoms, nustatytoms Komisijos sprendime 2007/756/EB
                  1
               .

               Ketvirtajame geležinkelių dokumentų rinkinyje Komisija priėmė Komisijos įgyvendinimo sprendimą (ES) 2018/1614
                  2
               , kuriuo nustatytos atnaujintos ES nacionalinių transporto priemonių registrų ir juos nuo 2021 m. pakeisiančio Europos transporto priemonių registro (ETPR) specifikacijos ir panaikintas Komisijos sprendimas 2007/756/EB.

               Techninių ekspertų komiteto sprendimo tikslas – iš dalies pakeisti NGRR specifikacijas ir išlaikyti jų lygiavertiškumą Komisijos įgyvendinimo sprendimu (ES) 2018/1614 nustatytoms specifikacijoms.

               (b)OTIF vienodos techninės normos (VTN) – rinkinys techninių specifikacijų, grindžiamų COTIF principais, tikslais ir procedūromis ir susijusių su geležinkelio priemonių konstravimu ir eksploatavimu, o jų svarbiausias tikslas – užtikrinti didžiausią sąveikumą. Taigi OTIF VTN yra lygiavertės ES techninėms sąveikos specifikacijoms (TSS).

               VTN TAF nustatomi pagrindiniai ir papildomi reikalavimai, susiję su geležinkelio įmonių ir infrastruktūros valdytojų ryšių procesu, traukinių ir vagonų judėjimui sekti skirtomis duomenų bazėmis ir informacija, kuri turi būti teikiama krovinių vežimo užsakovams, be kurios TAF posistemis negali veikti. Šiuo metu jos yra lygiavertės Komisijos reglamente (ES) Nr. 1305/2014
                  3
                ir Komisijos įgyvendinimo reglamente (ES) 2018/278
                  4
                nustatytai Telematikos priemonių krovinių vežimo paslaugoms posistemio TSS.

               2019 m. gegužės 27 d. Komisija priėmė Komisijos reglamento (ES) Nr. 1305/2014 pakeitimą
                  5
               .

               Sprendimo tikslas – iš dalies pakeisti VTN TAF, kad būtų išlaikytas jų lygiavertiškumas specifikacijoms, nustatytoms Komisijos reglamentu (ES) Nr. 1305/2014 su naujausiais pakeitimais.

               Remiantis SESV 218 straipsnio 9 dalimi, pozicija, kurios dėl minėtų sprendimų, kuriuos priims Techninių ekspertų komitetas, turėtų būti laikomasi Sąjungos vardu, turi būti nustatyta Tarybos sprendimu.

               2.Pasiūlymo aplinkybės

               2.1.Tarptautinio vežimo geležinkeliais sutartis (COTIF)

               COTIF sutartis – OTIF steigimo teisinis dokumentas. Pagal COTIF 2 straipsnio 1 dalį jos tikslas – visais atžvilgiais skatinti, gerinti ir lengvinti tarptautinį geležinkelių susisiekimą, visų pirma įvairiose tarptautinio geležinkelių susisiekimo teisės srityse sukuriant vienodos teisės sistemas. COTIF taip pat nustatomas organizacijos valdymas, jos tikslai, funkcijos, santykiai su susitariančiosiomis valstybėmis ir jos veikla apskritai.

               Taigi COTIF reglamentuoja skirtingus geležinkelių srities teisės aktų teisinius ir techninius aspektus; ji padalyta į dvi dalis: pačią sutartį, reglamentuojančią OTIF valdymą, ir aštuonis priedėlius (įskaitant naują H priedėlį, kuris turi būti priimtas per būsimą 13-ąją OTIF generalinę asamblėją), kuriais nustatoma vienoda geležinkelių teisė.

               –A priedėlis. Tarptautinio keleivių vežimo geležinkeliais sutartis (CIV)

               –B priedėlis. Tarptautinio krovinių vežimo geležinkeliais sutartis (CIM)

               –C priedėlis. Pavojingų krovinių tarptautinis vežimas geležinkeliais (RID)

               –D priedėlis. Transporto priemonių naudojimo tarptautiniam geležinkelių susisiekimui sutartis (CUV)

               –E priedėlis. Infrastruktūros naudojimo tarptautiniam geležinkelių susisiekimui sutartis (CUI)

               –F priedėlis. Vienodosios techninių standartų tvirtinimo ir vienodų techninių normų, taikomų geležinkelio priemonėms, kurias ketinama naudoti tarptautiniam susisiekimui, priėmimo taisyklės (APTU vienodosios taisyklės)

               –G priedėlis. Vienodosios tarptautiniam susisiekimui naudojamų geležinkelio priemonių techninio priėmimo taisyklės (ATMF vienodosios taisyklės)

               –H priedėlis. Vienodosios taisyklės dėl saugaus traukinių eksploatavimo tarptautinio susisiekimo srityje (EST vienodosios taisyklės)

               Remiantis COTIF F ir G priedėliais, yra 12 vienodų techninių normų, taikomų techninei sąveikai.

               COTIF taikoma 46 valstybėse, įskaitant 26 ES valstybes nares (visas, išskyrus Maltą ir Kiprą).

               2.2.Europos Sąjungos ir Tarptautinio vežimo geležinkeliais tarpvyriausybinės organizacijos (OTIF) susitarimas

               2011 m. birželio 16 d. Taryba priėmė Tarybos sprendimą 2013/103/ES
                  6
               , kuriuo pasirašė ir sudarė Europos Sąjungos ir OTIF susitarimą dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu. Susitarimas įsigaliojo 2011 m. liepos 1 d.

               Sąjunga, taip pat visos jos valstybės narės, išskyrus Kiprą ir Maltą, yra susitarimo šalys. Tarybos sprendime 2013/103/ES nurodyta, kad OTIF posėdžiuose Sąjungai atstovauja Komisija. Jame taip pat pateikiamas Sąjungos pareiškimas dėl naudojimosi kompetencija (I priedas) ir Tarybos, valstybių narių ir Komisijos dalyvavimo OTIF procedūrose vidaus tvarka (III priedas).

               2.3.OTIF Techninių ekspertų komitetas

               Techninių ekspertų komitetas yra COTIF 8 straipsniu įsteigtas OTIF organas. Jį sudaro OTIF valstybės narės, taikančios COTIF F ir G priedėlius (APTU, ATMF).

               Techninių ekspertų komiteto kompetencijai priklauso geležinkelių sąveikos ir techninio suderinimo bei techninio patvirtinimo procedūrų klausimai. Jis rengia APTU ir ATMF priedėliuose pateiktas vienodąsias taisykles, taikomas tarptautiniam susisiekimui skirtoms geležinkelio priemonėms; jos visų pirma yra susijusios su:

               ·transporto priemonių ir infrastruktūros techninių reikalavimų priėmimu ir standartų patvirtinimu;

               ·transporto priemonių atitikties įvertinimo procedūromis;

               ·transporto priemonių techninės priežiūros nuostatomis;

               ·atsakomybe už traukinio sudėtį ir saugų transporto priemonių naudojimą;

               ·rizikos vertinimo ir bendro įvertinimo nuostatomis;

               ·registrų specifikacijomis.

               Šiuo metu Techninių ekspertų komitete veikia nuolatinė darbo grupė (WG TECH), atsakinga už komiteto sprendimų rengimą.

               2.4.Aktų priėmimas Techninių ekspertų komitete

               Įprastas vienodų techninių normų priėmimo procesas nustatytas APTU 6 ir 8 straipsniuose; jis gali trukti apie pusantrų metų.

               2.5.OTIF Techninių ekspertų komiteto aktai, numatomi priimti taikant rašytinę procedūrą

               Techninių ekspertų komitetas parengė šiuos pakeitimus, kurie turi būti priimti taikant rašytinę procedūrą:

               –pasiūlymą dėl sprendimo iš dalies pakeisti NGRR ir

               –pasiūlymą dėl sprendimo iš dalies pakeisti VTN TAF 1 priedą.

               2.5.1.NGRR specifikacijų pakeitimai

               Sprendimo iš dalies pakeisti NGRR specifikacijas tikslas – išlaikyti jų lygiavertiškumą Komisijos įgyvendinimo sprendimu (ES) 2018/1614 nustatytoms specifikacijoms.

               Tuo tikslu siūlomi su registrais ir registracija susijusių procedūrų pakeitimai. Jie nėra susiję su NGRR programine įranga ar veikimu.

               Bendrai siūloma:

               ·nustatyti naują reikalavimą ES nepriklausančioms susitariančiosioms valstybėms informuoti OTIF generalinį sekretorių apie registracijos subjektų kontaktinius duomenis, kad jis juos paskelbtų (naujas 2.3 punktas);

               ·nustatyti pakeitimų užregistravimo NGRR terminą (20 darbo dienų) (3.2.3 punkte);

               ·išsamiau paaiškinti papildomos tų transporto priemonių, kurios nebuvo užregistruotos NGRR ir įtrauktos į Europos centralizuotą virtualųjį transporto priemonių registrą, registracijos procesą (3.2.5);

               ·išsamiau paaiškinti, kaip perkelti registraciją iš vieno NGRR į kitą ir kaip pakeisti Europos transporto priemonės numerį (ETPN) (3.2.6);

               ·atnaujinti lenteles įtraukiant prieigos teises (3.3) ir darniųjų apribojimų kodų sąrašą (1 priedėlis. Apribojimų kodavimas);

               ·atnaujinti Europos identifikacinio numerio (EIN) struktūrą ir turinį [2 priedėlis. šalies kodas (1 laukas) ir dokumento tipas (2 laukas)];

               ·padaryti redakcinių viso teksto pakeitimų.

               Pagal COTIF 20 straipsnio 1 dalies e punktą ir ATMF vienodųjų taisyklių 13 straipsnio 1, 4 ir 5 dalis su šiais pakeitimais susijusių sprendimų priėmimas priklauso Techninių ekspertų komiteto kompetencijai.

               2.5.2.VTN TAF pakeitimai

               Sprendimo iš dalies pakeisti VTN TAF tikslas – išlaikyti jų lygiavertiškumą Telematikos priemonių krovinių vežimo paslaugoms posistemio TSS, įtrauktai į Komisijos reglamentą (ES) Nr. 1305/2014 su naujausiais pakeitimais.

               Kaip ir Telematikos priemonių krovinių vežimo paslaugoms posistemio TSS, VTN TAF daroma nuoroda į techninius dokumentus, skelbiamus Europos Sąjungos geležinkelių agentūros interneto svetainėje ir reguliariai atnaujinamus (paprastai bent kartą per metus). Naujausi šių techninių dokumentų atnaujinimai yra nedideli pakeitimai, susiję būtent su duomenimis ir pranešimų formatu, kuriuos keisdamiesi informacija naudoja geležinkelio įmonės ir infrastruktūros valdytojai.

               Kadangi oficialiai šių nuorodų pakeitimas yra VTN TAF pakeitimas, jis turi būti priimtas Techninių ekspertų komiteto sprendimu pagal COTIF 20 straipsnio 1 dalies b punktą ir APTU 6 straipsnį.

               Numatomi aktai bus teisiškai privalomi prie COTIF prisijungusioms OTIF valstybėms narėms ir regioninėms ekonominės integracijos organizacijoms, visų pirma Europos Sąjungai.

               2.6.Sąjungos kompetencija ir balsavimo teisės

               Pagal ES ir OTIF susitarimo 6 straipsnį:

               „1. Priimant sprendimus Sąjungos išimtinei kompetencijai priklausančiais klausimais Sąjunga naudojasi savo valstybių narių balsavimo teisėmis pagal Sutartį.

               2. Priimant sprendimus tais klausimais, kurie priskirti pasidalijamajai Sąjungos ir jos valstybių narių kompetencijai, balsuoja Sąjunga arba jos valstybės narės.

               3. Atsižvelgiant į Sutarties 26 straipsnio 7 dalį, Sąjunga turi tiek balsų, kiek jų turi visos jos valstybės narės, kurios taip pat yra Sutarties Šalys. Jei balsuoja Sąjunga, jos valstybės narės nebalsuoja.“

               Pagal Sąjungos teisę Sąjunga turi išimtinę kompetenciją spręsti geležinkelių transporto klausimus tais atvejais, kai COTIF arba kiti pagal ją priimti teisės aktai gali turėti įtakos šioms galiojančioms Sąjungos taisyklėms arba pakeisti jų apimtį. Tokių pakeitimų priėmimas aiškiai paveiks Sąjungos taisykles, nes priemonės tikslas – suderinti NGRR ir VTN TAF su atitinkamai Komisijos įgyvendinimo sprendimu (ES) 2018/1614 ir Komisijos reglamentu (ES) Nr. 1305/2014 su naujausiais pakeitimais.

               Kadangi abiejų minėtų Techninių ekspertų komiteto sprendimų klausimai priklauso išimtinei Sąjungos kompetencijai, balsavimo teisėmis priimant abu šiuos sprendimus naudojasi Sąjunga, atstovaujama Komisijos.

               3.Pozicija, kurios turi būti laikomasi Sąjungos vardu

               Dėl visų pirmiau nurodytų priežasčių Sąjunga turėtų balsuoti už pakeitimus.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               SESV 218 straipsnio 9 dalis taikoma nepriklausomai nuo to, ar Sąjunga yra organo narė, ar susitarimo šalis
                  7
               .

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų turinį“
                  8
               .

               4.1.2.Taikymas aptariamuoju atveju

               Aktai, kuriuos turi priimti Techninių ekspertų komitetas, yra teisinę galią turintys aktai. Numatomi aktai turi teisinę galią, nes jais keičiami OTIF teisės aktai, COTIF vienodas technines normas suderinant su ES posistemių TSS, ir jie yra privalomi Sąjungai.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su geležinkelių transportu.

               Todėl siūlomo sprendimo materialinis teisinis pagrindas yra SESV 91 straipsnis.

               4.3.Išvada

               Siūlomo sprendimo teisinis pagrindas turėtų būti SESV 91 straipsnis kartu su 218 straipsnio 9 dalimi.

               2019/0143 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi taikant rašytinę procedūrą, kurią turi pradėti Tarptautinio vežimo geležinkeliais tarpvyriausybinės organizacijos (OTIF) Techninių ekspertų komitetas, siekdamas priimti NGRR ir VTN TAF pakeitimus

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 91 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)pagal Tarybos sprendimą 2013/103/ES
                  9
                Sąjunga prisijungė prie 1980 m. gegužės 9 d. Tarptautinio vežimo geležinkeliais sutarties (toliau – COTIF) su pakeitimais, padarytais 1999 m. birželio 3 d. Vilniaus protokolu;

               (2)COTIF šalys yra visos valstybės narės, išskyrus Kiprą ir Maltą;

               (3)pagal COTIF 8 straipsnį buvo įsteigtas Tarptautinio vežimo geležinkeliais tarpvyriausybinės organizacijos (OTIF) Techninių ekspertų komitetas. Pagal COTIF 20 straipsnio 1 dalies e punktą ir G priedėlio (ATMF) 13 straipsnio 1, 4 ir 5 dalis Techninių ekspertų komitetas yra kompetentingas spręsti dėl OTIF registrų sistemos – nacionalinių geležinkelių riedmenų registrų (NGRR) – pakeitimų priėmimo. Pagal COTIF 20 straipsnio 1 dalies b punktą ir F priedėlio (APTU) 6 straipsnį Techninių ekspertų komitetas yra kompetentingas spręsti dėl telematikos priemonių krovinių vežimo paslaugoms vienodų techninių normų (VTN TAF), o pagal COTIF F priedėlį (APTU) ir G priedėlį (ATMF) – dėl VTN pakeitimų nuostatų priėmimo;

               (4)Techninių ekspertų komitetas taikydamas rašytinę procedūrą priims pasiūlymą dėl sprendimo iš dalies pakeisti NGRR specifikacijas ir pasiūlymą dėl sprendimo iš dalies pakeisti VTN TAF 1 priedą;

               (5)tikslinga nustatyti poziciją, kurios turi būti laikomasi Sąjungos vardu Techninių ekspertų komitete, nes numatomi pakeitimai bus privalomi Sąjungai;

               (6)šių pakeitimų tikslas – suderinti NGRR ir VTN TAF su atitinkamai Komisijos įgyvendinimo sprendimu (ES) 2018/1614
                  10
                ir Komisijos įgyvendinimo reglamentu (ES) 2019/778
                  11
               ;

               (7)siūlomi pakeitimai atitinka Sąjungos teisę ir strateginius tikslus, nes jais prisidedama prie OTIF teisės aktų suderinimo su lygiavertėmis Sąjungos nuostatomis, todėl Sąjunga jiems turėtų pritarti,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi vykdant rašytinę procedūrą, kurią pradės 1980 m. gegužės 9 d. Tarptautinio vežimo geležinkeliais sutarties Techninių ekspertų komitetas, dėl NGRR ir VTN TAF 1 priedo pakeitimų:

               1.Balsuoti už Techninių ekspertų komiteto siūlomus NGRR pakeitimus, nurodytus Techninių ekspertų komiteto darbiniame dokumente TECH-19001-CTE12-5.1.

               2.Balsuoti už Techninių ekspertų komiteto siūlomus VTN TAF pakeitimus, nurodytus Techninių ekspertų komiteto darbiniame dokumente TECH-18037-CTE12-5.2.

               3 straipsnis

               Priimtas Techninių ekspertų komiteto aktas skelbiamas Europos Sąjungos oficialiajame leidinyje, nurodant jo įsigaliojimo dieną.

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2007 m. lapkričio 9 d. Komisijos sprendimas 2007/756/EB, kuriuo priimama bendra nacionalinio geležinkelių riedmenų registro specifikacija, kaip numatyta direktyvų 96/48/EB ir 2001/16/EB 14 straipsnio 4 ir 5 dalyse (OL L 305, 2007 11 23, p. 30).

                     (2)

                        2018 m. spalio 25 d. Komisijos įgyvendinimo sprendimas (ES) 2018/1614, kuriuo iš dalies keičiamas ir panaikinamas Komisijos sprendimas 2007/756/EB (OL L 268, 2018 10 26, p. 53).

                     (3)

                        2014 m. gruodžio 11 d. Komisijos reglamentas (ES) Nr. 1305/2014 dėl Europos Sąjungos geležinkelių sistemos telematikos priemonių, skirtų krovinių vežimo paslaugoms teikti, posistemio techninės sąveikos specifikacijos (OL L 356, 2014 12 12, p. 438).

                     (4)

                        2018 m. vasario 23 d. Komisijos įgyvendinimo reglamentas (ES) 2018/278, kuriuo dėl pranešimų struktūros, duomenų ir pranešimų pavyzdžio, vagonų ir įvairiarūšio vežimo vienetų judėjimo duomenų bazės ir dėl to, kad būtų priimtas bendrosios sąsajos ryšio lygmens IT standartas, iš dalies keičiamas Reglamento (ES) Nr. 1305/2014 priedas (OL L 54, 2018 2 24).

                     (5)

                        2019 m. gegužės 16 d. Komisijos įgyvendinimo reglamentas (ES) 2019/778, kuriuo dėl pakeitimų valdymo tvarkos iš dalies keičiamas Komisijos reglamento (ES) Nr. 1305/2014 priedas (OL L 139, 2019 5 27, p. 356–359).

                     (6)

                        2011 m. birželio 16 d. Tarybos sprendimas 2013/103/ES dėl Europos Sąjungos ir Tarptautinio vežimo geležinkeliais tarpvyriausybinės organizacijos susitarimo dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu, pasirašymo ir sudarymo (OL L 51, 2013 2 23, p. 1).

                     (7)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 64 punktas.

                     (8)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 61–64 punktai.

                     (9)

                        2011 m. birželio 16 d. Tarybos sprendimas 2013/103/ES dėl Europos Sąjungos ir Tarptautinio vežimo geležinkeliais tarpvyriausybinės organizacijos susitarimo dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu, pasirašymo ir sudarymo (OL L 51, 2013 2 23, p. 1).

                     (10)

                        2018 m. spalio 25 d. Komisijos įgyvendinimo sprendimas (ES) 2018/1614, kuriuo iš dalies keičiamas ir panaikinamas Komisijos sprendimas 2007/756/EB (OL L 268, 2018 10 26, p. 53).

                     (11)

                        2019 m. gegužės 16 d. Komisijos įgyvendinimo reglamentas (ES) 2019/778, kuriuo dėl pakeitimų valdymo tvarkos iš dalies keičiamas Komisijos reglamento (ES) Nr. 1305/2014 priedas (OL L 139, 2019 5 27, p. 356–359).